Jeg har altid været ok-tilfreds med Elgiganten og haft den holdning at man får hvad man betaler for (jeg har altid købt relativt billige varer som headsets, keyboards og lignende)
I fredags kom jeg dog desværre hjem til et kølefryseskab der åbenbart har valgt at begå selvmord et sted mellem tirsdag og fredag (hvor jeg ikke var hjemme - min værelseskammerat, som flyttede tirsdag, hævder at det virkede den aften)
Nærmest panisk og desperat begyndte jeg at lede efter en løsning og da jeg kom frem til at reparation simpelthen ikke kunne betale sig på et ældre køleskab, tænkte jeg at jeg skal have nyt - da jeg er studerende er en opsparing ikke super nemt at have så jeg skulle bruge et sted hvor man kunne låne til det, og kom derfor i tanke om Elgiganten.. Fino fino, lørdag efter arbejde tager jeg ind til deres butik på Nørrebro og finder et jeg vil have, lånet går igennem og endda til et ordentligt kølefryseskab til 5999 (efter medarbejderen var tæt på at lave en fejl - husk at tjekke lånebeløbet inden I skriver under folkens, medarbejderen glemte i det her tilfælde at få tilføjet levering, opbæring plus returnering af mit gamle kølefryseskab :) fejl kan ske for enhver, men vær alligevel opmærksom da det er bindende når først I underskriver).. Vi har aftalt levering onsdag d. 3/2 mellem 8-13, da onsdag umiddelbart var den dag i ugen (udover mandag hvor der desværre ikke var mulighed for levering - hvilket er fair nok når nu jeg står der en lørdag :)) som ville passe mig bedst at skulle tage fri - man får nemlig først en opringning fra fragtmanden 1 time før han står på adressen, og da jeg går i skole i København, er risikoen for jeg ikke ville kunne nå hjem rimelig stor desværre - heldigvis for at vi kun havde 4 lektioner onsdag og ikke 6 som vi har de andre dage.. Nå, men jeg står troligt op kl 7 onsdag morgen - kommer kl 8.15 i tanke om jeg i perioder har oplevet problemer med at modtage opkald (tlf'en ringer ikke men fortæller mig bare pludselig jeg har et ubesvaret opkald) og vælger cirka 8.40 at ringe til kundeservice - bare for at sikre mig fragtmanden vil komme uanset hvad, da jeg jo altså 'er' hjemme hele dagen, og det i bund og grund er ligegyldigt for mig at vide det en time inden han er her.... Den ellers flinke kundeservice medarbejder jeg får i røret (Martin) fortæller mig så at han har dårligt nyt!! I kan simpelthen ikke levere mit kølefryseskab den dag det er aftalt fordi I ikke har det på lager!!! Nå, jeg bliver små-mobset og siger vi jo må aftale fredag (som var den tidligste dag I kunne tilbyde) og håbe min mor ikke har noget imod at bruge sin frokostpause på at køre hjem til mig og lukke fragtmanden ind - alle dage torsdag-søndag skal jeg nemlig arbejde og er faktisk i bund og grund ikke hjemme, og slet ikke i jeres leveringstidsrum.. Vi får aftalt ny tid, jeg lægger på og får aftalt det med min mor (og får ringet kundeservice op igen og giver dem min mors nummer - nytter jo ikke fragtmanden prøver at ringe til mig mens jeg er på arbejde)
Senere samme dag, onsdag, har jeg kundeservice i røret igen - min mor har fået en SMS om at min vare er klar til at blive sendt og vil blive leveret fredag!!!! Undrer mig 'meget' at det er klar til at blive sendt, når det ikke er på lager før fredag, og undrer mig endnu mere over at min mor modtager en sådan SMS, men jeg aldrig modtog en lignende inden onsdag... Så jeg snakker med en kvinde fra kundeservice som siger det bestemt er en fejl at min mor har fået den SMS, fordi I ikke sender den SMS før dagen før en levering (hvilket jeg 'ikke' gjorde tirsdag!) - og hun fortæller mig også at det undrer hende jeg ikke er blevet ringet op allerede tirsdag om at I ikke kunne levere min vare som aftalt!!
Så nu er jeg spændt på om jeg overhovedet får mit kølefryseskab på fredag. Kan hilse jer og sige det er DYRT ikke at have hverken køl eller frys - er nødt til at købe færdigretter eller portionsanrettede mængder mad, og hvad enten jeg køber det hurtige og nemme løsning (færdigretterne) eller de portionsanrettede mængder, er det lige dyrt - cirka 35 kr (alt efter om og hvad der er tilbud på) PER MÅLTID - og det er altså 'alle' måltider jeg er nødt til at købe på den måde.
Synes det er SÅ dårlig stil at det eneste man får fra jer er "ja det ved vi sørme ikke lige hvorfor det er sket" - ikke én gang har jeg fået et "det er vi virkelig kede af er sket" eller hvad der ville være langt bedre kundeservice: afslag i prisen. Ikke nok med det koster mig 'yderligere' 2 1/2 døgns dyr mad, hvis jeg ikke var så "heldig" at jeg 'bare' er studerende, så kunne det potentielt have kostet mig en hel dags løn - 2 dage hvis ikke jeg havde min mor der kan bruge sin selv-betalte frokostpause for min skyld!! Jeg har på kun 5 dage uden køl/frys allerede brugt halvdelen af hvad jeg normalt gør på en hel måned i indkøb! Til trods for jeg har købt langt færre antal ting ind (for netop at spare...) Inklusiv at jeg her onsdag aften blev nødt til at betale 55 kr for et duftlys (og jo, 55 kr er mange penge når man er studerende) fordi mit gamle kølefryseskab, som ellers 'er' blevet tømt allerede i fredags, simpelthen er begyndt at stinke!!! Og det skal jeg så leve med indtil fredag. Det er i hvert fald sidste gang jeg nogensinde køber en så dyr vare hos Elgiganten, og da SLET ikke når det haster....

Jeg får desuden nu skimtet igennem nogle af anmeldelserne her på Trustpilot og opdager I har den hersens tryghedsaftale.... Den er jeg på intet tidspunkt blevet gjort opmærksom på da jeg var i jeres butik og bestilte kølefryseskabet (havde jeg været det, havde jeg selvfølgelig skulle have det med!!)... Så måske I alligevel lige skal prikke til jeres hvidevare-sælgere på Nørrebro en venlig reminder (jeg fik ikke fat i hvad han hed, men det skader aldrig at give dem alle samme en) om hvordan det liiige er man udfører god service - og ikke laver fejl på låneaftale, glemmer tryghedsaftale og næsten også glemmer at høre kunden hvad dag varen skal leveres!

Opdatering fredag 5/2 - køleskabet skulle leveres i dag, og først ved ankomst viser det sig at fragtmanden IKKE kan få køleskabet op fordi hans maskine kun er lavet til lige trapper og vores har et lille vinkel ved de første trin...... Hvorfor HELVEDE bliver man ikke spurgt om den slags ved bestilling?!?!? 'især' ved køb i butikken!!!!!! Nu håber jeg kræftedeme jeg har et køleskab når jeg kommer hjem på tirsdag, ellers ryger den her sag fandeme videre til forbrugerklagenævnet så jeg kan få erstatning for hvad det har kostet mig i udgifter til indkøb af mad at I TO GANGE ikke kan levere min vare som aftalt!!!!!